NON MET VAKANSIE • KKNK
DEBUUT Komiese drama
MET Lizz Meiring en Wynand van Vollenstee TEKS Lizz Meiring REGIE Gert van Niekerk STELONTWERP Die geselskap met die agterdoekontwerp deur Fanus van Deventer KOSTUUMS Hollywood Costumes – Heidi Bothman du Toit FOTOGRAFIE Empire Photography VERHOOGBESTUURDER Yvette Hanekom VERVAARDIGER Artist Warehouse en Green Room Industries
Anna het op 18 as 'n Afrikaanse, Protestantse middelklasmeisie, besluit om 'n Katolieke non te word. As suster Magdalene het sy as bibliotekaris, argivaris en geskiedkundige navorser gewerk. Nou, in haar 50's, is sy ontnugter en wonder of sy die regte besluit geneem het. Met 'n opgemaakte familiedrama as verskoning bespreek sy vir haar 'n vakansie op die eiland Nazarene aan die Portugese kus. Só kruis haar pad met dié van Drikus, 'n Afrikaanse man in sy vroeë 30's, wat vlug van die rat race en 'n gebroke huwelik en wat nou 'n hedonistiese bestaan voer. Wat sal twee sulke uiteenlopende mense tog in gemeen kan hê? Verwag 'n verrassing of twee, hope humor en stof tot nadenke.